**Svätomariánska púť**

**Príprava projektového zámeru v rámci výzvy na predkladanie žiadostí o príspevok z Európskeho fondu regionálneho rozvoja v rámci Programu Interreg Poľsko – Slovensko 2021 – 2027**

Prešovský samosprávny kraj spolu s partnermi aktuálne pripravuje nový cezhraničný projekt rozvoja pútnického turizmu pod názvom Svätomariánska púť, ktorý nadväzuje na pilotný projekt Svätomariánska púť – Svetlo z východu.

Projekt sa zameriava na prepojenie aktérov cestovného ruchu v oblasti pútnického turizmu s odkazom na mariánsku tradíciu a zvýšenie využívania potenciálu poľsko-slovenského prihraničného regiónu, ktorý čerpá z kultúrnych, prírodných, historických, spoločenských a duchovných hodnôt.

**Názov projektu**

Svätomariánska púť

**Priorita, špecifický cieľ v programe**

Priorita 3. Tvorivé a turisticky atraktívne pohraničie.

Špecifický cieľ 1. Posilnenie úlohy kultúry a udržateľného cestovného ruchu v oblasti hospodárskeho rozvoja, sociálneho začlenenia a sociálnej inklúzie.

**Hlavný cieľ projektu**

Zvýšenie konkurencieschopnosti území v poľsko-slovenskom cezhraničnom regióne cez inovatívny, udržateľný a SMART prístup k rozvoju pútnického a kultúrno-poznávacieho cestovného ruchu.

**Projektoví partneri**

Vedúci partner: Prešovský samosprávny kraj, SR

P1: Podkarpatské vojvodstvo, PL

P2: Malopoľské vojvodstvo, PL

P3: Rímskokatolícka cirkev, farnosť Levoča, SK

P4: Mesto Levoča, SK

P5: Severovýchod Slovenska – Krajská organizácia cestovného ruchu, SK

P6: Rímskokatolícka cirkev, farnosť sv. Panny Márie Uzdravenia chorých a sv. Iwona, PL

**Najdôležitejšie úlohy so stručným opisom (najmä̈ týkajúce sa infraštruktúry)**

1. Obnova Baziliky Navštívenia Panny Márie na Mariánskej hore v Levoči (SK)
   * Obnova interiéru a exteriéru baziliky, konzervačné a reštauračné práce a sprístupnenie baziliky verejnosti pre rôzne podujatia (chrámové koncerty a pod.)
2. Obnova Chrámu sv. Iwona v Iwonicz-Zdroji (PL)
   * Obnova interiéru, konzervačné a reštauračné práce a sprístupnenie chrámu verejnosti pre rôzne podujatia (chrámové koncerty a pod.)
3. Modernizácia zázemia pre pútnika na Mariánskej hore v Levoči (SK)
   * Modernizácia a rozšírenie zázemia pútnika pri Aleji sv. Jána Pavla II. (rekonštrukcia sociálneho vybavenia )

* Vytvorenie požičovne elektrobicyklov pri pútnickom dome na Mariánskej hore pre cyklo-pútnikov,  vybudovanie cyklostánku s nabíjacou stanicou pre elektrobicykle, cyklozázemie)
* Cykloznačenie, informačné tabule

1. Modernizácia turistickej infraštruktúry v Iwonicz-Zdroji (PL)
   * Vytvorenie cyklostánku s nabíjacou stanicou pre elektrobicykle
2. SMART riešenia pre moderného pútnika a turistu
   * inštalácia informačných terminálov na pútnických miestach, tvorba digitálneho obsahu,
   * príprava aplikácie pre pútnikov, offline navigácia, prepojenie s webom.
3. Sprievodné kultúrne podujatia
   * Cyklopúť PL-SK, stretnutie na hranici
   * Cezhraničný Farský deň v Levoči
   * Deň poľských a slovenských detí
   * Ďalšie podujatia dohodnuté s partnermi projektu

 **Zainteresované strany**

1. Pútnici a zástupcovia farností: Ľudia, ktorí vykonávajú púť ako súčasť náboženského alebo duchovného výkonu. Projekt zlepší ich zážitok a prístup k pútnickým miestam, poskytne informácie a služby, ktoré im pomôžu realizovať ich pútnickú skúsenosť.

2. Návštevníci zapojených regiónov: Osoby so záujmom o kultúrnu a historickú hodnotu pútnických miest a pamiatok v ich okolí. Projekt im poskytne informácie, služby a aktivity, ktoré ich priblížia k bohatstvu regiónu.

3. Miestni obyvatelia: Ľudia žijúci v blízkosti pútnických miest, ktorí môžu mať prospech z projektu prostredníctvom zlepšenia infraštruktúry, podpory miestneho hospodárstva a príležitostí v oblasti zamestnanosti a podnikania.

4. Miestne zväzy, kluby a komunity: Organizácie a skupiny, ktoré majú záujem o ochranu kultúrneho dedičstva a rozvoj cestovného ruchu, infraštruktúry a pútnického turizmu. (kluby turistov, cyklistické zväzy, miestne akčné skupiny...)

5. Cestovné agentúry, turisticko-informačné centrá a poskytovatelia služieb: Firmy a organizácie, ktoré sú zapojené do cestovného ruchu a poskytujú služby v súvislosti s pútnickým turizmom.

6. Oblastné organizácie cestovného ruchu: Organizácie podporujúce a vytvárajúce podmienky na rozvoj cestovného ruchu na danom území.

7. Zraniteľné skupiny: Osoby so zdravotným postihnutím, starší ľudia alebo iné zraniteľné skupiny. Projekt si zakladá na princípoch rovnakej príležitosti a nediskriminácie a snaží sa zabezpečiť, aby tieto cieľové skupiny mali rovnaký prístup k pútnickým miestam a ich službám.

8. Vzdelávacie inštitúcie: S dôrazom na sprostredkovanie mariánskej tradície a historického odkazu.

9. Iné: Sociálni partneri, hospodárski partneri, mimovládne organizácie atď.

**Územie realizácie projektu**

Poľsko-Slovenské pohraničie:

* Prešovský kraj – Svätomariánska trasa
* Podkarpatské vojvodstvo – Iwonicz-Zdrój
* Malopoľské vojvodstvo

**Odhadovaný́ rozpočet**

Predbežný rozpočet spolu pre všetkých partnerov: 3 500 000 €

**Plánovaný́ termín realizácie projektu**

01/2026 – 12/2027, 24 mesiacov

**Termín na podávanie pripomienok/otázok/odporúčaní́**

V záujme skvalitnenia projektového zámeru sme zahájili participatívny proces získavania podnetov a pripomienok od zainteresovaných strán, ktoré by sme týmto chceli  osloviť  a ponúknuť im aktívnu účasť na príprave projektu. Výstupy participatívneho procesu budeme priebežne vyhodnocovať a konzultovať s garantmi projektu tak, aby tento proces zapojenia verejnosti prispel k budovaniu dôvery medzi zainteresovanými stranami, ale aj posilneniu akceptácie projektu.

Pozývame všetkých zainteresovaných k aktívnej spolupráci. Očakávame vaše pripomienky, otázky a odporúčania týkajúce sa pripravovaného projektu, ktoré nám môžete odovzdať viacerými spôsobmi:

* vyplnením online dotazníka: [forms.office.com/e/9AvuTdiuj5](https://forms.office.com/e/9AvuTdiuj5)
* emailom na adresu:

**SK:** [np\_participacia@psk.sk](mailto:np_participacia@psk.sk)

**PL:** [baktin@wp.pl](mailto:baktin@wp.pl)

* zaslaním poštou na adresu:

|  |  |
| --- | --- |
| **Tím Participácia SK**  Ing. Erika Činčerová  Mgr. Jana Durkáčová  Odbor strategického riadenia  Úrad PSK  Námestie mieru 2  080 01 Prešov | **Tím participácia PL**  Parafia Rzymskokatolicka  pw. św. Iwona i Matki Bożej Uzdrowienia Chorych  Halina Józefczyk - Habrat  Adres: Aleja Jana Pawła II 3  38-440 Iwonicz-Zdrój |

* osobne do zberných boxov na kontaktných miestach:
  + Ú PSK, Námestie mieru 2, 080 01 Prešov, SK
  + Mesto Levoča, Námestie Majstra Pavla v Levoči 4, 054 01 Levoča, SK
  + Parafia Rzymskokatolicka pw. św. Iwona i Matki Bożej Uzdrowienia Chorych, Aleja Jana Pawła II 3 , 38-440 Iwonicz-Zdrój, PL

Výsledkom procesu bude hodnotiaca správa ako dokument, ktorý sumarizuje dosiahnuté výsledky a prínosy participatívneho procesu vrátane odporúčaní na zlepšenie finálnej podoby projektu.

Ďakujeme vám za spoluprácu!

V prípade doplňujúcich otázok zostávame k dispozícii.

|  |  |
| --- | --- |
| **Kontaktná osoba  SK**  Ing. Erika Činčerová  koordinátorka participácie  [erika.cincerova@psk.sk](mailto:erika.cincerova@psk.sk)  051/7081 564  Mgr. Jana Durkáčová  koordinátorka participácie  [jana.durkacova@psk.sk](mailto:jana.durkacova@psk.sk)  051/7081 549 | **Kontaktná osoba PL**  Ks. Bogdan Nitka  Koordynator participácie PL  [baktin@wp.pl](mailto:baktin@wp.pl)  +48 604 985 583 |